DEĊIŻJONI TAL-KUMMISSJONI
tat-18 ta’ April 2006
li temenda l-Anness I mad-Deċiżjoni tal-Kunsill 79/542/KEE fir-rigward ta' l-importazzjonijiet ta' bovini miċ-Ċili
(innotifikata taħt dokument numru C(2006) 1552)
(Test b'rilevanza għaż-ŻEE)
(2006/296/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2004/68/KE tas-26 ta' April 2004 li tistabbilixxi r-regoli tas-saħħa ta' l-annimali għall-importazzjoni lejn u t-transitu matul il-Komunità għal ċerti annimali ungulati ħajjin, u temenda d-Direttivi 90/426/KEE u 92/65/LEE u tħassar id-Direttiva 72/462/KEE (1), u b'mod partikolari l-Arikolu 3(1) u 7(e) tagħha,
Billi:
(1)
Il-Parti 1 ta' l-Anness I għad-Deċiżjoni tal-Kunsill 79/542/KEE tal-21 ta' Diċembru 1979 li tfassal lista ta' pajjiżi terzi jew partijiet minn pajjiżi terzi, u li tistabbilixxi kundizzjonijiet ta' ċertifikazzjoni tas-saħħa pubblika u veterinarja għall-importazzjoni fil-Komunità ta' ċerti annimali ħajjin u l-laħam frisk tagħhom (2), tistabbilixxi lista ta' pajjiżi terzi u partijiet ta' pajjiżi terzi li minnhom l-Istati Membri huma awtorizzati li jimportaw ċerti annimali ħajjin.
(2)
Iċ-Ċilì talab lill-Kummissjoni sabiex tawtorizza l-importazzjonijiet ta' l-annimali bovini miċ-Ċili.
(3)
Is-sitwazzjoni tal-marda fiċ-Ċili hija aċċettabbli u, aktar minn hekk, huwa diġà elenkat għall-annimali mhux domestiċi li mhumiex majjali. Iċ-Ċili għandu għalhekk jiġi elenkat għall-importazzjonijiet tal-bovini lejn il-Komunità.
(4)
Id-Deċiżjoni 79/542/KEE għandha, għalhekk, tiġi emendata kif jixraq.
(5)
Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Il-Parti 1 ta' l-Anness I għad-Deċiżjoni 79/542/KEE tinbidel bit-test fl-Anness għal din id-Deċiżjoni.
Artikolu 2
Din id-Deċiżjoni ser tapplika mid-data 21/IV/2006.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar it-18 ta' April 2006.